આજે પાંચમા અને અંતિમ દિવસે શફીક અને યાસિર શાહે ઓસ્ટ્રેલિયાને જરાય મચક આપ્યા વિના લડાયક બેટિંગ ચાલુ કરી હતી. એક સમયે એવું તો લાગતું હતું કે પાકિસ્તાન ટેસ્ટ જીતી લઈને ઇતિહાસ સર્જશે, કારણ કે આ બંનેએ પાકિસ્તાનનો સ્કોર ૪૪૯ રન સુધી પહોંચાડી દીધો હતો અને જીત થોડે જ દૂર દેખાઈ રહી હતી, પરંતુ ત્યારે જ ઓસ્ટ્રેલિયાનો મુખ્ય ફાસ્ટ બોલર સ્ટાર્ક ત્રાટક્યો હતો અને તેણે લડાયક બેટિંગ કરી રહેલા અસદ શફીકને ૧૩૭ રને વોર્નરના હાથમાં ઝિલાવી દીધો હતો.